IVL พุ่งแรง 4% รับกำไร Q2 แรงเกินคาด โบรกฯ มองครึ่งปีหลังโตต่อ ธุรกิจ IOD-Fibers หนุน
IVL พุ่งแรง 4% รับไตรมาส 2/64 กำไร 8.34 พันลบ. โตกว่า 50 เท่า สูงกว่าคาด โบรกฯ มองครึ่งปีหลังโตต่อ ธุรกิจ IOD-Fibers หนุน
IVL พุ่งแรง 4% รับไตรมาส 2/64 กำไร 8.34 พันลบ. โตกว่า 50 เท่า สูงกว่าคาด โบรกฯ มองครึ่งปีหลังโตต่อ ธุรกิจ IOD-Fibers หนุน
5 ส.ค. 2564

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 14.57 น. อยู่ที่ 41 บาท บวก 1.75 บาท หรือ 4.46% สูงสุดที่ 42.50 บาท ต่ำสุดที่ 38.75 บาท ด้วยมูลค่าซื้อขาย 2.28 พันล้านบาท

ทั้งนี้ราคาหุ้น IVL ปรับตัวขึ้น หลังรายงานผลการดำเนินงานงวดไตรมาส 2/2564 มีกำไร 8,339.62 ล้านบาท เพิ่มขึ้น 5,332.48% จากปีก่อนกำไร 153.51 ล้านบาท ส่วนงวด 6 เดือนแรกกำไร 14,348.42 ล้านบาท เพิ่มขึ้น 1,881.20%  จากปีก่อนมีกำไร 724.23 ล้านบาท
ด้านบล.โนมูระ พัฒนสิน ระบุในบทวิเคราะห์ (5 ส.ค.) ว่า มอง slightly positive ต่อกำไรสุทธิและกำไรปกติไตรมาส 2/2564 ที่ออกมาสูงกว่าที่บล.โนมูระ พัฒนสิน และตลาดคาด โดยส่วนของกำไรสุทธิเป็น one-time item ส่วนกำไรปกติหลักๆ มาจาก stock gain ที่บล.โนมูระ พัฒนสิน มองไม่ได้ส่งผลให้มี upside ต่อภาพปี อย่างมีนัยสำคัญ โดยกำไรปกติที่ 7,146 ล้านบาท พลิกกำไรจากปีก่อน และเติบโต 15% เมื่อเทียบจากปีก่อน โดยพลิกกำไรเมื่อเทียบจากปีก่อนได้ทั้งปริมาณขาย และอัตรากำไรที่เพิ่มขึ้นของเกือบทุกธุรกิจ ส่วนโตเมื่อเทียบจากไตรมาสก่อน เพราะไม่มีผลกระทบปิดโรงงาน (Polar Vortex) และอัตรากำไรทุกธุรกิจดีขึ้น
ทั้งนี้คงคำแนะนำ “ซื้อ” ราคาเป้าหมายปี 2565 ที่ 51 บาท/หุ้น มองธุรกิจ PET ผ่านแรงกดดันมากสุดไปแล้ว และคาดธุรกิจ IOD และ Fibers ฟื้นต่อเนื่องในครึ่งปีหลังปี 2564 ถึงปี 2565